Document ID: 32005R1757

UREDBA KOMISIJE (ES) št. 1757/2005
z dne 27. oktobra 2005
ob upoštevanju Pogodbe o ustanovitvi Evropske skupnosti,
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1) in zlasti člena 38(2) Uredbe,
ob upoštevanju naslednjega:
(1)
Uredba Komisije (ES) št. 690/2001 (2) določa sheme za nakup trupov različnih kategorij živali, starejših od 30 mesecev. Po prevzemu trupov lahko zadevna država članica poleg ostalega izdelke tudi odstrani. V primeru odstranjevanja člen 7 navedene uredbe določa, da mora pristojni organ izvesti vse potrebne ukrepe, da zagotovi predelavo vsega zadevnega mesa v kafileriji in da se izdelki iz tega mesa ne bodo uporabljali za prehrano ali krmo. Od marca 2002 ni bilo več nakupov v okviru teh posebnih ukrepov za podporo trga.
(2)
Izkušnje kažejo, da pri nakupih po tej shemi v najbolj obrobnih težko dostopnih regijah s pomanjkanjem predelovalnih zmogljivosti ni mogoče odstraniti trupov v skladu s členom 7 Uredbe (ES) št. 690/2001. Trupi, nabavljeni v skladu z Uredbo (ES) št. 690/2001 v najbolj obrobnih regijah, so bili pokopani v letih 2001-2002. Pokop je bil izveden v skladu z veljavnimi veterinarskimi in okoljskimi standardi in je bil v skladu s cilji odstranjevanja iz člena 7 Uredbe (ES) št. 690/2001.
(3)
Zaradi posebnih pogojev v najbolj obrobnih regijah se Uredba (ES) št. 690/2001 spremeni tako, da se poleg predelave v kafileriji omogočijo druge oblike odstranjevanja po tej shemi nabavljenih trupov.
(4)
Poleg tega je iz zgoraj navedenih izjemnih razlogov ustrezneje, da se pretekle primere pokopov v najbolj obrobnih regijah naknadno odobri, če so bili izvedeni skladno z veljavnimi veterinarskimi in okoljskimi standardi. Zato se mora sprememba Uredbe uporabljati retroaktivno od 1. julija 2001.
(5)
Uredbo (ES) št. 690/2001 je treba zato ustrezno spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za govedino in teletino -
SPREJELA NASLEDNJO UREDBO:
Člen 1
Členu 7 Uredbe (ES) št. 690/2001 se dodajo naslednje alinee:
„Vendar lahko pristojni organ odloči, da se trupi ali polovice trupov odstranijo s sežigom ali pokopom, če so izpolnjeni naslednji pogoji:
(a)
zadevne živali so bile zaklane v skladu s to uredbo v obratih v najbolj obrobni težko dostopni regiji;
(b)
zahtevana infrastruktura za predelavo z uničenjem trupov ali polovic trupov v kafileriji, kakor je navedeno v prvem odstavku, v regiji ni na voljo.
Pokop, kakor je navedeno v drugem odstavku, mora biti dovolj globok, da prepreči mesojedim živalim odkopavanje trupov ali polovic trupov, in na ustreznem območju, da ne onesnažuje podtalnice ali ne povzroča kakršne koli okoljske obremenitve. Po potrebi se pred pokopom trupe ali polovice trupov posuje z ustreznim razkužilom, ki ga odobri pristojni organ.“
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. julija 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. oktobra 2005

Labels: 3
17
19
20